Ansils

Ansils (Ancils en aragonés cheneral, Anciles en castellano) ye un lugar aragonés de lo municipio de Benás, situau en la vall de Benás (Uesca), en la comarca de Ribagorza.

Ansils conserve en lo suyo nuclio urbán un conchunto de casals d'infanzons unico en tot lo Pireneu aragonés. Mientres lo sieglo XVIII bella familia de la nobleza baixa va trobar en iste puesto un buen lugar ta lo desarrollo d'una economía agroganadera de montanya y van anar construind las suyas casas fend una mescla de casa de faina con una casa buena con muitos detalles ornamentals. Actualment se veden dica siet escudos d'armas de linaches diferents colocaus en los reportals de casa Barrau, casa Sastre, casa Suprián, casa Mingot, casa Sebastián, casa Esciu y casa Sòrt. Tamién son destacables la ermita romanico-lombarda de Sant Esteban de Conques de lo sieglo XII y la suya ilesia parroquial de lo sieglo XVI dedicada a Sant Pero.

La suya población ye de 163 habitants (2014).

 Cheografía 
Ansils ye situau a 1.110 metros d'altaria sobre lo nibel de la mar, en una fértil plana de montanya a la ezquierda de lo río Esera y a una distancia de 1,5 km de Benás y 145 km de la ciudat de Uesca, la capital de la suya provincia.

 Demografía 

 Parla 

En Ansils se charra l'aragonés benasqués, tamién conoixeu como patués y adintro de l'aragonés benasqués la parla local d'Ansils ye en la zona A chunto con la parla de Benás, Grist y Saúnc.

Categoría:Lugars de Benás
Categoría:Localidaz d'a diocesi de Balbastro-Monzón en Ribagorza